|  |  |  |  |  |
| --- | --- | --- | --- | --- |
|  |  |  |  |  |
| Varhaiskasvatusyksikkö / toimipisteVy Havukka | Toimintakausi2019-20 |
| Osoite Elontie 35, 00660 Helsinki |
| Puhelin09 31069804 | Sähköpostiosoitepk.havukka@hel.fi |
| Päivämäärä jolloin esiopetuksen toimintasuunnitelma on käsitelty ja hyväksytty24.10.2019 | Varhaiskasvatuksen aluepäällikön allekirjoitus ja nimenselvennys      |

|  |
| --- |
| **Oppimisympäristön ja pedagogisen toiminnan kuvaus**  (ryhmät, esiopetuksessa olevien lasten määrä, tilat, pedagogiset tai toiminnalliset ratkaisut ja painotukset)Havukassa on yksi esiopetusryhmä kuluvalla toimintakaudella, joka on metsäesikouluryhmä Havuset. Lapsia on 14. **Oppimisympäristöt:**Pääasiallinen toimintaympäristömme on metsä. Käytössämme on tuulen ja sateen pitävä kotateltta, jonka suojissa toimimme muulloin paitsi talvikaudella.Ryhmällä on Havukassa käytössä oma huone, eteisessä lasten naulakot, vessa ja kuivauskaappi.Hyödynnämme Helsingin kulttuuritarjontaa oppimisessa. Toimintakauden 2019-20 aikana ohjelmassa on mm. kirjastokäyntejä, Stadin Silakkkamarkkinat, Tekniikan museo, Ateneum sekä Lasten liikennepuisto.Vuodenajat ja sää tuovat vaihtelua oppimisympäristöömme ja toimintaamme.**Pedagoginen toiminnan kuvaus:**Toiminnan pedagogiset tavoitteet nousevat Helsingin esiopetussuunnitelman tavoitteista sekä Leops-keskustelujen pohjalta.Toimintaamme kuuluu viikottain Suomen Ladun Metsämörritoiminta (lasten ympäristökasvatus ja luontosuhde). Lapsia kannustetaan tutkivaan ja havainnoivaan toimintaan kaikkia aisteja harjoittaen ja luonnossa leikkien (eettinen ajattelu, ympäristökasvatus, liikkuminen, terveys ja turvallisuus).Metsä oppimisympäristönä mahdollistaa motoriikan monipuolisen kehityksen. Liikkuminen ja erilaiset liikuntataidot harjaantuvat päivittäin. Hienomotoriikka kehittyy luonnossa omaehtoisesti ja ohjaten. Metsäryhmässä lasten luovuus ja ongelmanratkaisutaidot kehittyvät valmiiden lelujen puuttuessa. Painotamme lasten vahvuuksia (Huomaa hyvä- menetelmä ja lapset asiantuntijoina) sekä tunne- ja vuorovaikutustaitoja. Nämä teemat nousevat havainnoinnin lisäksi myös vanhempien kanssa käydyissä Leops-keskusteluissa.Lasten toiveesta opettelemme ruotsia, englantia ja ranskaa leikkien, laulujen ja lorujen avulla.Hyödynnämme oppimisessa taidekasvatuksen menetelmiä sekä älylaitteita toiminnan dokumentoinnissa ja erilaisissa ilmiöpohjaisissa projekteissa.**Oppimisen alueet ja laaja-alainen osaaminen:**Toiminnassamme on viikottain musiikillista, sanallista ja kuvallista ilmaisua sekä lasten kirjallisuutta. Päivittäin kuunnellaan jatkotarinaa, jonka lapset vuorollaan tuovat kotoa (kielelliset taidot ja valmiudet, ilmaisun monet muodot).Lasten osallisuutta vahvistetaan yhdessä keskustellen ja toimintaa yhdessä suunnitellen. Nikkaroimme, maalaamme, ompelemme ja piirrämme metsässä, kunnes ilmat viilenevät ja toiminta siirtyy enemmän sisätiloihin.(Ilmaisun monet muodot)Lapset opettelevat huolehtimaan omista ja yhteisistä varusteista ja auttavat esim. teltan pystytyksessä (itsestä huolehtiminen ja arjen taidot) |
| **Laaja-alainen osaaminen** (mitä toimipistekohtaisia asioita ja toteuttamisen tapoja, miten lapset osallistuvat ja vaikuttavat toiminnan ja oppimisympäristön suunnitteluun?)Toimintamme pohjautuu lasten aktiiviseen havainnoimiseen ja haastatteluun. Lasten leikeistä poimimme ideoita ja lasten ehdotukset otetaan suunnittelussa huomioon. Työskentelemme erilaisten projektien parissa. Lapsilähtöisissä projekteissa toteutuvat monipuolisesti oppimisen alueiden eri tavoitteet.Metsä on toimintaympäristönä lasten tarpeisiin muuntuva. Leikit saavat jäädä paikoilleen ja ne jatkuvat usein viikosta toiseen.  |
| **Oppimiskokonaisuudet, teemat, projektit*** Metsässä alkanut lasten oma puutarha-leikki:

Lasten suunnittelema ja ompelema linnunpelätin (kuvallinen ilmaisu)Sadonkorjuujuhla kasviksia kuorien ja pilkkoen ja niistä tehtyä keittoa maistellen (lähiyhteisön menneisyys, ympäristökasvatus, teknologiakasvatus, ruokakasvatus) Lasten tuomien siementen tutkiminen ja istutus ikkunalle kasvamaan. Arvioimme kasvatusprojektin onnistumista ja teemme siitä johtopäätökset lasten kanssa (ympäristökasvatus, teknologiakasvatus, matemaattinen ajattelu)Lauluja ja satu suomeksi ja japaniksi (kielelliset taidot ja valmiudet, kielelliset identiteetit)Kasvimaa –projektissa toteutuvat oppimisen alueista kaikki osa-alueet.* Toinen projektimme liittyy lasten luontonimiin, joista lapset ovat tehneet piirustukset, kolmiulotteiset hahmot ja sadutetut tarinat pienryhmissä. Seuraavaksi kuvaamme tarinat IPadin Imovie-ohjelmalla ja liitämme tarinaan musiikin Garage Band –ohjelmalla.
* Kolmas projektimme on yksittäisen lapsen ehdottama ”asiantuntija” –paja. Lapset valitsevat oman kiinnostuksen kohteensa tai vahvuutensa, jonka haluavat opettaa muulle ryhmälle (osaamisen jakaminen, vertaisoppiminen)
 |
| **Toiminnan dokumentointi ja arviointi** Toimintaa suunnitellaan, dokumentoidaan ja arvioidaan aikuisten toimesta suunnitteluvihkoon useasti viikossa. Lasten kanssa arvioidaan viikottain toimintaamme, lapset kertovat spontaanisti ja haastattelemalla mielipiteitään ja kehitysehdotuksiaan.Toimintaa arvioidaan tiimipalavereissa, koko talon kokouksissa ja pedagogisissa palavereissa säännöllisesti.Valokuvaamme toimintaamme päivittäin lasten ja aikuisten toimesta älypuhelimella ja tabletilla.Lataamme useasti viikossa instagramiin toiminnastamme valokuvia ja lyhyitä kuvauksia sekä tietoa oppimisen alueista.Kerran viikossa vanhemmat saavat sähköpostiin viikon kuulumiset sekä kuvauksen mihin oppimisen alueisiin toiminta on liittynyt.Saamme vanhemmilta viikottain spontaania palautetta toiminnastamme, joka auttaa arvioimaan toimintaa.Lapset arvioivat viikon tapahtumia ja dokumentoivat toimintaa piirtämällä esikouluvihkoihin. |
| **Huoltajien osallisuus** Huoltajien kanssa on käyty Leops-keskustelut elo-lokakuun aikana. Vanhempia kannustetaan osallistumaan toimintaan omien voimavarojensa mukaan. Vanhempien kanssa on sovittu tutustumiskäyntejä työpaikoille ja vanhemmat tulevat esikouluun kertomaan töistään ja harrastuksistaan.Huoltajat saavat tietoa toiminnastamme instagramin, sähköpostin, päivittäisten tapaamisten sekä Leops-keskustelujen avulla sekä syksyn vanhempainillassa.Havukassa on aktiivinen vanhempaintoimikunta, joka järjestää erilaisia tapahtumia. |
| **Yhteisöllinen oppilashuolto** (opetusryhmien hyvinvointi, kiusaamisen ehkäisy, sukupuolten tasa-arvo)Teemme yhteistyötä oppilashuollon kanssa tarvittaessa (psykologi ja kuraattori) koskien esikoululaisten henkistä hyvinvointia sekä konsultaatioapuna kiusaamisen ehkäisyssä. Kiusaamisen suhteen ryhmässämme on nollatoleranssi ja puutumme aktivisesti jokaiseen kiusaamiskokemukseen. Sukupuolten tasa-arvo toteutuu metsäryhmässä luonnostaan. Sukupuolta ohjaavia leluja ei ole, joten leikit ja toiminta sopii kaikille. Kannustamme lapsia leikkimään yhdessä sukupuoleen katsomatta.  |
| **Eri kieli- ja kultturitaustaisten lasten suomi toisena kielenä opetuksen järjestelyt ja äidinkielen tuki**Ryhmässämme puhutaan suomen lisäksi portugalia ja japania. Ryhmässämme on vieraillut portugalilainen isoäiti opettamassa lauluja ja loruja. Sadonkorjuun aikaan luimme teemasatua suomeksi ja japaniksi. Opimme arkeen kuuluvaa sanastoa lapsilta japaniksi ja suomeksi.Teemme yhteistyötä S2-opettajan kanssa. |
| **Perusopetukseen valmistavan opetuksen järjestelyt esiopetuksessa**      |
| **Yleistä, tehostettua ja erityistä tukea saavien lasten esiopetuksen järjestelyt**Toiminta suunnitellaan yksilöllisesti tuen tarpeen mukaan Huoltajille kerrotaan poikkeavaan koulun aloitukseen liittyvistä asioista ja kuulemismenettelyistä.* yksilölliset tehostetun ja erityisen tuen suunnitelmat kirjataan lapsikohtaisiin suunnitelmiin.
* moniammatilliseen arviointikeskusteluun osallistuvat päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja sekä tarvittaessa suomi toisena kielenä –opettaja, neuvolan terveydenhoitaja tai muu asiantuntija

      |
| **Moniammatillinen arviontikeskustelu** (keskusteluun osallistuvat Päiväkodin johtaja, varhaiskasvatuksen opettaja, kiertävä varhaiskasvatuksen erityisopettaja ja tarvittaessa suomi toisena kielenä -opettaja, neuvolan  terveydenhoitaja tai muu asiantuntija)Päiväkodin johtaja, kiertävä veo ja ryhmän varhaiskasvatuksen opettaja. | Keskustelun päivämäärä24.10.2019 |
| **Esiopetuksen ja perusopetuksen välinen yhteistyö** (Yhdessä oppimisen suunnitelma)Tapaamiset 1C-luokan kanssa 4.10 (metsäretki) 20.11. (liikuntatunti koulun salissa), joululaulajaiset koululla sekä tapaaminen tammikuussa 2020, olympialaiset keväällä 2020.Liite | Suunnitelman päivämäärä15.8.2019 |
| **Koululaisten aamu- ja iltapäivätoiminta ja muut yhteistyötahot** Py Haltian kotaeskari, Py Pakilan esikouluryhmä, Pakilakoti, Pakilan seurakunta |
|  |